62024CO0823_INF
Διάταξη του Δικαστηρίου (ένατο τμήμα) της 10ης Ιουλίου 2025 –Centro Servizi Culturali Santa Chiara
(Υπόθεση C‑823/24)
«Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Κοινωνική πολιτική – Οδηγία 1999/70/ΕΚ – Συμφωνία-πλαίσιο για την εργασία ορισμένου χρόνου που συνήφθη από τη CES, την UNICE και το CEEP – Ρήτρα 4 – Aρχή της μη διάκρισης – Μη ύπαρξη δυσμενέστερης μεταχείρισης των εργαζομένων ορισμένου χρόνου – Χορήγηση ορισμένων μισθολογικών στοιχείων αποκλειστικά και μόνο στους εργαζομένους αορίστου χρόνου – Εργαζόμενοι ορισμένου χρόνου οι οποίοι λαμβάνουν υψηλότερο ωρομίσθιο σε σχέση με το ωρομίσθιο που λαμβάνουν οι εργαζόμενοι αορίστου χρόνου»
1.
Κοινωνική πολιτική – Συμφωνία-πλαίσιο για την εργασία ορισμένου χρόνου που συνήφθη από τη CES, την UNICE και το CEEP – Οδηγία 1999/70 – Απαγόρευση διακρίσεων σε βάρος των εργαζομένων με συμβάσεις ορισμένου χρόνου – Συνθήκες απασχόλησης – Έννοια – Πριμοδοτήσεις ευέλικτης εργασίας και προσαύξηση του κατώτατου προβλεπόμενου από τη συλλογική σύμβαση εργασίας μισθού που καταβάλλονται λόγω της σχέσης εργασίας – Εμπίπτουν
(Οδηγία 1999/70 του Συμβουλίου, παράρτημα, ρήτρα 4, σημείο 1)
(βλ. σκέψεις 24, 25)
2.
Κοινωνική πολιτική – Συμφωνία-πλαίσιο για την εργασία ορισμένου χρόνου που συνήφθη από τη CES, την UNICE και το CEEP – Οδηγία 1999/70 – Απαγόρευση διακρίσεων σε βάρος των εργαζομένων με συμβάσεις ορισμένου χρόνου – Χορήγηση πριμοδοτήσεων ευέλικτης εργασίας και προσαύξησης του κατώτατου προβλεπόμενου από τη συλλογική σύμβαση εργασίας μισθού μόνο στους εργαζομένους αορίστου χρόνου – Εργαζόμενοι ορισμένου χρόνου οι οποίοι λαμβάνουν υψηλότερο ωρομίσθιο σε σχέση με το ωρομίσθιο που λαμβάνουν οι εργαζόμενοι αορίστου χρόνου – Επιτρέπεται
(Οδηγία 1999/70 του Συμβουλίου, παράρτημα, ρήτρες 4, σημείο 1, και 8, σημείο 1)
(βλ. σκέψεις 26-29 και διατακτ.)
Διατακτικό
Η ρήτρα 4, σημείο 1, της συμφωνίας-πλαισίου για την εργασία ορισμένου χρόνου, η οποία συνήφθη στις 18 Μαρτίου 1999 και περιλαμβάνεται στο παράρτημα της οδηγίας 1999/70/ΕΚ του Συμβουλίου, της 28ης Ιουνίου 1999, σχετικά με τη συμφωνία πλαίσιο για την εργασία ορισμένου χρόνου που συνήφθη από τη CES, την UNICE και το CEEP,
έχει την έννοια ότι:
δεν αντιτίθεται σε εθνική ρύθμιση η οποία επιφυλάσσει την καταβολή ορισμένων μισθολογικών στοιχείων στους εργαζομένους αορίστου χρόνου, και όχι στους εργαζομένους ορισμένου χρόνου, όταν οι τελευταίοι λαμβάνουν υψηλότερο ωρομίσθιο σε σχέση με το ωρομίσθιο που λαμβάνουν οι εργαζόμενοι αορίστου χρόνου, ακόμη και στην περίπτωση που τα εν λόγω μισθολογικά στοιχεία συνυπολογίζονται στην αμοιβή των εργαζομένων αορίστου χρόνου.